RBI
రికవరీలలో ఇక ఆర్‌బిఐ రారాజే!
ముంబై, మే 7: ప్రభుత్వం చట్టా లను సవరించిప్రత్యేక ఆర్డినెన్స్‌ ను తెచ్చి బ్యాంకింగ్‌ చట్టాలకు సడలింపులు తీసుకు రావడంతో ఆర్‌బిఐకు విస్తృతాధికారాలు వస్తున్నా యి. దేశంలోని ప్రభుత్వరంగ బ్యాంకుల్లో పేరుకు పోయి ఉన్న 9.64 లక్షల కోట్ల రూపాయల మొండి బకాయిలు లేదా 150 బిలియన్‌ డాలర్ల రుణబకాయిలను ఆర్‌బిఐ స్వీయపర్యవేక్షణలో బ్యాంకులు వసూలుచేసేందుకు మార్గం ఏర్పడుతోంది. ఇందుకోసం ఆర్‌బిఐకి విస్తృతాధికారాలు వస్తున్నాయి. మొండి బకాయిలను గుర్తించి వసూలు సాధ్యం కానిపక్షంలో కఠినతరమైన కార్యా చరణతోపాటు వాటి రికవరీ పరిష్కారా లను కూడా ఆర్‌బిఐ సూచిస్తుంది. అలాగే బ్యాంకింగ్‌ క్రమబద్దీకరణ చట్టం తో ప్రభుత్వం ఆర్‌బిఐ కూడా బ్యాంకు లకు దివాలా పరిష్కారం విధానాన్ని కూడా సూచించే అవకాశం ఉంది. అది సంబంధిత బకాయిదారు దివాళా స్మృతి పరిధిలోకి వస్తేనే సాధ్యం అవుతుంది. ఈ ఆర్డినెన్స్‌ ప్రకారంచూస్తే ఆర్‌బిఐ ఒకటిలేదా అంతకుమించిన ఎక్కువ అథారిటీలు, ప్యానెళ్లను నియమించి సమస్యాత్మక ఆస్తులపై బ్యాంకులకు సలహాలిచ్చేందుకు తోడ్పడుతుంది. డిసెంబరునాటికి భారీ మొత్తంలో పేరుకునిపోయి ఉన్న ఈ రుణ బకాయిలతో కొత్త రుణపరపతి లేకపోగా ఆర్థిక వృద్ధికి విఘాతం కలుగుతోంది. మిజుహోబ్యాంక్‌ భారతీయ విభాగాధిపతి తీర్ధాంకర్‌ పట్నాయక్‌ మాట్లాడుతూ ఈ ఆర్డినెన్స్‌ స్వాగతించదగినదేన న్నారు. సంక్లిష్ట రుణాలు మొత్తం సమస్యాత్మక రుణవ్యవస్థ ఇప్పటివరకూ చూస్తే మొత్తం అడ్వా న్సుల్లో 16.6శాతంగా ఉన్నాయి. అంటే 191 బిలి యన్‌ డాలర్లకు చేరాయి. ఆర్‌బిఐకు ఈ ఆర్డినెన్స్‌తో విస్తృతాధికారాలు లభిస్తున్నాయని వివిధ కార్యా చరణలతో రికవరీ మెరుగుపడుతుందని ఫిట్జ్‌ రేటింగ్స్‌ డైరెక్టర్‌ సాశ్వత గుహా వెల్లడించారు. అయితే రాత్రికి రాత్రి మార్పులు రాకపోవచ్చని క్రమేపీ ఉంటాయన్నారు. బ్యాంకింగ్‌ విభాగం కార్య దర్శి అంజూలై చిబ్‌ దుగ్గల్‌ మాట్లాడుతూ ప్రభుత్వం బ్యాంకులకు మూల ధన వనరులు ందించాల్సినఅవ సరం ఉందని, అలాగే రికవరీలకు కఠినమైన ఆంక్ష లు తప్పనిసరి అన్నారు. భారతీయ బ్యాంకులకు 90 బిలియన్‌ డాలర్లు కొత్త మూలధన వనరులు అవసరం అవుతాయి. ప్రస్తుతం ఉన్న రానిబాకీల సమస్యను అధిగమించడం, కొత్త బేసెల్‌3 బ్యాం కింగ్‌ నిబంధనలు ప్రకారంచూస్తే 90 బిలియన్‌ డాలర్లు అవసరమన్నారు. ఇప్పటి వరకూ 700 బిలియన్‌ రూపా యలు అంటే 10.9 బిలియన్‌ డాలర్లు 2019 వరకూ బ్యాంకింగ్‌ వ్యవస్థకు అందించే అవకాశం ఉంద ని ఫిట్జ్‌ అంచనావేసింది. బ్యాంకింగ్‌ రంగ సూచి 0.5శాతం దిగువన ముగిసింది. గత వారంలో రికార్డు స్థాయికి చేరింది. 2008 అంతర్జా తీయ ఆర్థిక మాంద్యం తర్వాత భారత్‌ బ్యాంకింగ్‌ వ్యవస్థలో మౌలికవనయిలు రంగం ఎక్కువ దెబ్బతిన్నది. పూర్వపు గవర్నర్‌ రఘురామ్‌రాజన్‌ ఆధ్వర్యంలో ఆర్‌బిఐ బ్యాంకర్లను సమస్యాత్మక బాకీలపై దృష్టిసారించాలని తమ తమ ఆస్తి పల పట్టీలను ప్రక్షాళన చేసుకోవాలని ఆదేశించిన సంగతి తెలిసిందే. అయి తే స్పందన అంతంతమాత్రంగా ఉంది. భారత్‌ బ్యాంకింగ్‌ వ్యవస్థలో నిరర్ధక ఆస్తుల సమస్య పరిష్కారానికి ఆర్‌బిఐకి విశేషాధికారాలు ఉండా ల్సిందేనన్న భావన అత్యధికంగా వినవస్తోంది.